สูญภาษีปีละ4พันล้านแผนดึงต่างชาติลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ลดภาษีล่อตั้งสำนักงานปฏิบัติการภูมิภาคในไทย สูญเสียรายได้ปีละ 4,000 ล้านบาท 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติอนุมัติมาตรการภาษีเพื่อสนับสนุนการจัดตั้งสำนักงานปฏิบัติการภูมิภาคในไทย (Regional Operating Headquarters : ROH) ให้ยกเว้นภาษีเงินได้นิติบุคคล สำหรับรายได้ที่ได้จากการให้บริการของสำนักงานปฏิบัติ การภูมิภาคแก่วิสาหกิจในเครือข่ายที่อยู่ในต่างประเทศเป็นเวลา 10 ปี 
นอกจากนี้ ให้ลดอัตราภาษีเงินได้นิติบุคคลเหลือ 10% ให้แก่สำนักงานภูมิภาค สำหรับรายได้จากการให้บริการเป็นเวลา 10 รอบระยะเวลาบัญชีต่อเนื่องกัน และยังยกเว้นภาษีเงินได้นิติบุคคลสำหรับเงินปันผลที่ได้รับจากรัฐวิสาหกิจในเครือที่ตั้งขึ้นตามกฎหมายไทยและกฎหมายต่างประเทศ รวมถึงการยกเว้นภาษีนิติบุคคลเงินปันผลที่จ่ายให้แก่นิติบุคคลที่ตั้งขึ้นตามกฎหมายของต่างประเทศ และมิได้ประกอบกิจการในไทยเหลือ 10% 
ทั้งนี้ กรมสรรพากรได้ประเมินผลกระทบจากการออกมาตรการดังกล่าวว่า ผลจากการยกเว้นภาษีนิติบุคคลจะทำให้กรมสรรพากรสูญเสียรายได้ 1,700 ล้านบาทต่อปี ขณะที่การจัดเก็บภาษีบุคคลธรรมดาที่ได้จากคนต่างด้าวจะกระทบอีกปีละ 2,400 ล้านบาท
ที่ประชุมเชื่อว่า การส่งเสริมการลงทุนจะทำให้รัฐบาลไม่สูญเสียรายได้มากนัก แต่จะทำให้เกิดแรงจูงใจในการส่งเสริมบรรยากาศการลงทุนในประเทศ โดยเฉพาะในภาคบริการ การนำเข้าจากต่างประเทศ จูงใจให้ชาวต่างชาติเข้ามาทำงานในไทยเพื่อถ่ายทอดความรู้
นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) เปิดเผยว่า มาตรการนี้จะสร้างแรงจูงใจให้บริษัทต่างชาติเข้ามาตั้งฐานการผลิตในเมืองไทยมากขึ้น ไม่เช่นนั้นจะถูกดึงการลงทุนไปยังมาเลเซียและอินโดนีเซียมากขึ้น โดยเฉพาะอุตสาหกรรมผลิตรถยนต์